Beatissime pater. Prepositura ecclesie Aboensis, nuper per obitum cuiusdam Pauli L (= Scheel), illius ultimi possessoris prepositi extra Romanam curiam [defuncti], vacante, supplicat igitur humiliter sanctitati vestre illius orator Ericus Suenonis, decanus Lincopensis, quatenus sibi specialem gratiam facientes de dicta prepositura, cujus fructus etc. novem marcharum argenti puri secundum communem existimationem valorem annuum non excedunt, sive premisso sive alio quoris modo aut ex alterius cujuscumque persona etiam per liberam resignationem dicti Pauli vel cujusvis alterius in Romana curia vel extra eam etiam coram notario publico et testibus sponte factam resignationem et constitutionem Execrabilis vel constitutione De multa affecta, dispositione exprimenda generaliter reservata, electiva, inter alquos litigiosa, cujus litis status etc. existat, eidem oratori providere seu provideri mandare (mandare) dignemini de gratia, speciali, constutionibus et ordinationibus apostolicis ceterisque contrariis non obstantibus quibuscumque cum clausulis necessariis et oportunis. Fiat ut petitur. I. Et cum absolutione a censuris ad effectum presentium; et quod obstantie oratoris etiam beneficiales ac verus et ultimus dicte prepositure vacationis modus, etiam si ex illo quevis generalis reservatio, etiam in corpore juris clausa, preterquam per obitum apud sedem resultet, et cujuscumque litis status pro expressis habeantur seu exprimi possint in litteris; et cum clausula quamcumque generalem reservationem ….. vel dispositione latissime in litteris exprimenda etiam per unam xviii novembris anno secundo et aliam decimonono aprilis anno tertio ac reliquam vigesimo nono aprilis anno quarto in cancellaria publicatas regulas latissime exprimenda importante; et etiam in forma surrogationis etiam quoad possessionem etiam + gratie si neutri si nulli si alteri perinde etiam valere aut alia utiliori via littere expediri possint +; et cum derogationibus quorum cumque statutorum dicte ecclesie ex consuetudinum et fundationum etiam constitutionum provincialium et sinodalium etiam juramento etc. roboratis ac privilegiorum et indultorum et litterarum apostolicarum latarum extendendis adeo quod contraria quecumque tollantur et non obstent; et cum derogatione regule de verisimili notitia obitus quatenus obstet; et cum clausula gratificationis quatenus illi locus sit; et quatenus de jure patronatus existat exprimi possit in litteris cum illius derogatione, videlicet si laicorum tantum ex fundatione vel dotatione pro medietate alioquin in totum; et quod premissorum omnium et singulorum etiam fructuum + vel minuendo usque ad verum valorem et an sit prima dignitas +; et cognominum invocationis status qualitatis etiam ad illa obtinenda requisite annexorum et connexorum aliorumque circa ea quomodolibet exprimendorum major et verior specificatio fieri possit in litteris. Fiat. I. Datum Rome apud Sanctum Petrum octavo idus februarii anno quarto.